stanford-oval/wikipedia huggingface dataset:
Hämeen läänin historia

Hämeen läänin historia on kirjasarja, joka käsittelee Hämeen läänin historiaa. Sarjaan kuuluu kolme osaa, jotka on kirjoittanut K. V. Kaukovalta. Kaikki osat julkaisi Karisto Hämeenlinnassa vuonna 1931. Sarjan ensimmäinen osa kattaa ajan läänin perustamisesta kunnallishallinnon alkuun, toisessa osassa käsitellään vuosia 1866–1899 ja kolmas osa ulottuu kirjojen ilmestymisvuoteen 1931 asti.
Myöhemmin 1900-luvun jälkimmäisellä puoliskolla ilmestyi yhdeksänosainen Hämeen historia.
Osat

Kaukovalta, K. V.: Hämeen läänin historia I.  (Hämeen läänin perustamisesta maalaiskunnallishallinnon alkuun)  Hämeenlinna:  Karisto, 1931.
Kaukovalta, K. V.: Hämeen läänin historia II.  (Maalaiskunnallishallinnon alkamisesta routavuosiin 1866-1899)  Hämeenlinna:  Karisto, 1931.
Kaukovalta, K. V.: Hämeen läänin historia II A.  (Yleiskatsaus Hämeen läänin oloihin vv. 1899-1931)  Hämeenlinna:  Karisto, 1931.
BSE Sensex

| BSE Sensex |
| --- | --- |

Perustettu:  1. tammikuuta 1986
Ylläpitäjä:  ASIA INDEX Pvt. Ltd.
Pörssi(t):  Bombayn pörssi
Symboli:  BSESN
Osat:  30
Taso:  Large cap
Liittyvät:   BSE SENSEX 50  BSE SENSEX Next 50 
ISIN:  XC0009698199
Reuters:  ^BSESN
Bloomberg:  SENSEX <INDEX>
Aiheesta muualla
Sivusto
Infobox OKNimi-testi OK: 
S&P BSE Sensex (myös muodossa Sensex tai BSE30 on Bombayn pörssin (BSE) tunnetuin osakeindeksi. Indeksi otettiin käyttöön 1. tammikuuta 1986. Indeksiarvojen laskennan lähtöajankohdaksi valittiin 3. huhtikuuta 1979 ja indeksin kantalukuna oli 100. Syyskuun 2003 alusta lähtien S&P BSE Sensex on laskettu vapaasti kelluvien osakkeiden markkina-arvoon pohjautuen.
Indeksin suositun nimen Sensex otti käyttöön vuonna 1989 ensimmäisenä intialainen Deepak Mohoni. Sensex on lyhennelmä Bombayn pörssin tuolloin osakeindeksistään käyttämästä käyttämästä nimestä BSE Sensitive Index.
Indeksiin kuuluvien yritysten lista tarkistetaan tavallisesti kahdesti vuodessa. Helmikuun 16. päivänä 2016 Bombayn pörssi tiedotti muuttavansa Sensex-indeksin laskentatapaa kesäkuun 2016 indeksitarkastuksen yhteydessä. Tämän jälkeen S&P BSE Sensex tultaisiin johtamaan S&P BSE 100 -indeksistä. Tarkempia indeksin sisältöä tai päivitettyä laskentatapaa koskevia tietoja muutoksen jälkeen ei tässä vaiheessa julkaistu.
Useiden intialaisten suuryrityksen osakkeet noteerataan Bombayn pörssin ohella myös kilpailevassa Intian kansallisessa pörssissä (NSE) ja ovat mukana Sensexin kanssa kilpailevassa NSE:n CNX Nifty -osakeindeksissä (Nifty 50).
Luettelo indeksin yhtiöistä

Indeksin yhtiöt 7. tammikuuta 2024:
Asian Paints
Axis Bank
Bajaj Finance
Bajaj Finserv
Bharti Airtel
HCL Technologies
HDFC Bank
Hindustan Unilever
ICICI Bank
IndusInd Bank
Infosys
ITC
JSW Steel
Kotak Mahindra Bank
Larsen & Toubro
Mahindra & Mahindra
Maruti Suzuki
Nestle India
NTPC
Power Grid Corporation of India
Reliance Industries
State Bank of India
Sun Pharmaceutical Industries
Tata Consultancy Services
Tata Motors
Indeksiin kuuluvien yritysten (osakkeiden) luettelo on muuttuu yrityskauppojen ja osakkeiden vaihdon vilkkauden mukaan. Vuosien 2016-2019 aikana indeksistä ovat poistuneet muun muassa: Adani Ports and Special Economic Zone, Bharat Heavy Electricals, Coal India, Dr. Reddy's Laboratories, Gail India, Cipla, Lupin ja Wipro.
Sensex-listan johtavat intialaiset yritykset tulivat esille myös Forbes Global 2000 -listauksessa 2018. Tämän maailman suurimpien julkisesti noteerattujen yritysten listan korkeimmalle sijoitetut intialaiset yritykset olivat Reliance Industries (maailmanlistan 83. sija), HDFC Bank (202.), Oil & Natural Gas Corp (ONGC, 266.),  Indian Oil (270.), ICICI Bank (320.), HDFC (321.), Tata Motors (385.), Tata Consultancy Services (404.), Larsen & Toubro (471.), State Bank of India (489.) ja NTPC (512.). Osa suurimmista yrityksistä on Intian valtionyhtiöitä.
Sofija Nalepynska

Sofija Nalepynska-Boitšuk, kuva ennen vuotta 1910.
Nälkä, osa sarjasta Holodomor.
Sofija Oleksandrivna Nalepynska-Boitšuk (ukr. Софія Олександрівна Налепинська-Бойчук; 30. heinäkuuta 1884 Łódź - 11. joulukuuta 1937) oli ukrainalainen, puolalaistaustainen taiteilija.
Elämänvaiheita

Sofija Nalepynska syntyi Puolassa. Isä oli ammatiltaan rautatieinsinööri ja äiti pianisti. Tyttären taiteelliset lahjat huomattiin varhain ja perhe tuki hänen taiteellisia pyrkimyksiään.
Nalepynska opiskeli taidetta Münchenissä, Milanossa, Firenzessä ja Venetsiassa. Hän halusi kuitenkin päästä Pariisiin, minne saapui 24-vuotiaana.
Pariisissa Nalepynska tapasi ukrainalaisen Myh’ailo Boitšukin, jonka energisyyteen ja temperamenttiin hän ihastui ja vähän myöhemmin rakastui. Heistä tuli pariskunta ja he solmivat avioliiton. Nalepynska opetteli puhumaan ukrainaa ja soittamaan banduraa. Nalepynska oli patrioottinen puolalainen, mutta hän omaksui aviomiehensä suurisuuntaiset taiteelliset ja kansalliset ajatukset.
Opiskeluvuosien jälkeen pariskunta asui Kiovassa ja Lvivissä. Pariskunnalle syntyi poika. Nalepynska-Boitšukin taiteellinen mielenkiinto alkoi suuntautua monumentaalitöistä grafiikkaan, jossa hän osoitti suurta taitoa.Ukraina itsenäisyyssodan aikana hän suunnitteli seteleitä ja arvopapereita, jotka eivät tulleet koskaan käyttöön. Hänestä tuli professori Kiovan taideakatemiaan ja hän  kiinnitti huomiota erityisesti grafiikkaan ja puuleikkausten opetukseen. Hän teki myös kuvitustöitä.
Vuoden 1928- 1929 paikkeilla Nalepynska-Boitšukin elämässä oli kriisi. Hänen miehensä jätti hänet löydettyään nuoremman naisen. Nalepynska-Boitšuk jäi yksinhuoltajaksi ja keskittyi taiteeseen. Seuraavat vuodet olivat hänen taiteellisen elämänsä tuotteliaimmat.
Nalepynska alkoi huomata vuonna 1937, että hänen entinen miehensä ja monet ystävänsä olivat kadonneet. NKVD oli pidättänyt heidät kaikki tekaistujen syytteiden varjolla. Myös Nalepynska pidätettiin ja tuomittiin kuolemaan. Hänen maineensa palautettiin vuonna 1988 ja hänen nimensä on Ukrainan vainottujen taiteilijoiden muistomerkissä.
Navis Fennica

| Navis Fennica Suomen merenkulun historia |
| --- | --- |
Kirjailija:  Erkki Riimala (toim.)
Kieli:  suomi
Genre:  tietokirjallisuus
Kustantaja:  WSOY
Julkaistu:  1993–1995
Sivumäärä:  1 501
ISBN:  9510189146
Löydä lisää kirjojaKirjallisuuden teemasivulta
Navis Fennica, Suomen merenkulun historia 1–4 on WSOY:n 1990-luvun puolivälissä julkaisema neliosainen, suomenkielinen tietokirjasarja merenkulun historiasta Suomessa. Teoksessa on kaikkiaan 1 501 sivua, ja sen sisältö jakaantuu kymmeniin eri kirjoittajien laatimiin artikkeleihin.
Teossarjan ensimmäinen osa ”Puuruuhista syvänmeren purjelaivoihin” keskittyy suomalaisen merenkulun ja vesiliikenteen varhaisvaiheisiin, toinen osa ”Höyryveneistä uiviin loistohotelleihin” konevoimalla liikkuviin aluksiin. Kolmas osa on nimeltään ”Telakat, satamat ja valtion alukset” ja neljäs osa, ”Meren aalloilla ja sisävesillä”, kertoo artikkeleissaan muun muassa merenkulkualan ammateista, koulutuksesta ja järjestöistä sekä veneilystä ja laivaharrastuksesta. Neljännen osan lopussa on myös muun muassa luettelo merenkulkualan termeistä selityksineen.
Helsingin Sanomissa Olli Hakkarainen kirjoitti päätösosan valmistuttua, että sarjan voi varauksetta sanoa etsivän vertaistaan jopa kansainvälisesti: ”Sarjan suunnittelija ja toimittaja Erkki Riimala on osannut koota taitavan miehistön kuljettaman Navis Fennican perille asti: neljän osan kirjoittajat ovat kaikki asiansa osaavaa väkeä.”
Meriliitto palkitsi Erkki Riimalan kirjasarjasta vuonna 1996 Merenkulun Maineteko -palkinnolla.
Malmin Palloseura

Malmin Palloseura eli MPS on vuonna 1948 perustettu helsinkiläinen jalkapalloseura. Seuran miesjoukkueet ovat pelanneet pääasiassa 2.-4. divisioonassa. Kaudella 2024 Malmin palloseuran miesten edustus pelaa etelän C lohkossa. Kaudella 2024 MPS/Atletico Malmi pelaa Miesten kolmosen etelän B lohkossa. Naisten edustusjoukkue pelaa Naisten nelosessa.
Joukkueet

Vuonna 2024 MPS:llä oli 44 joukkuetta eri sarjoissa. Joukkueista kolme pelasi miesten, yksi naisten sekä yksu ikämiesten (KKI) (35v.) sarjoissa. 39 joukkuetta osallistui puolestaan junioreiden poikien ja tyttöjen sarjoihin. 10 joukuetta pelasi 2024 kaudella futsalia.
Juniorit
Pojat
Poikien puolella seuran A- ja B juniorit pelaavat ikäluokkiensa valtakunnalista ykköstä kaudella 2024. Muissa ikäluokissa MPS tarjoaa hyvää toimintaa 5-14 vuotiaille tasoilla kakkonen-kutonen. Poikien joukkueita seuralla on 22 kappaletta.
Tytöt
Tyttöjen puolella MPS tarjoaa toimintaa 5-16 vuotiaille. MPS pelaa tasoilla kolmonen-vitonen. Tyttöjen puolella MPS:llä on 17 tyttöjen joukkuetta.
MPS tarjoaa hyviä olosuhteita pelaajilleen, sillä heillä on kaksi omaa kenttää Mosan Wembley ja Mosan tekonurmi sekä käyttää aktiivisesti Tapulin liikuntapuiston teko- ja luonnonnurmea.
Miehet/Naiset
MPS/Atletico Malmi
Miehissä MPS/Atletico Malmi pelaa kaudella 2024 kolmosessa lohkossa B. MPS/Atletico Malmi aloitti vuonna 2002 Seiskassa ja on noussut sieltä vuosien aikana ylöspäin. Päävalmentajana toimii Anselmi Henriksson.
MPS edustus
MPS edustus pelaa kaudella 2024 Miesten kolmosessa lohkossa C. MPS edustuksen valmentajana toimii entinen ammattijalkapalloilija Ville Lehtinen. Miehet ovat tarjonneet paljon mahdollisuuksia omille nuorille A- ja B junioreille. Miehissä pelaa myös kaksi entistä Veikkausliiga tason jalkapalloilijaa Jussi Vasara sekä Patrick Aaltonen.
Naisten edustus
Naisten puolella MPS juhli Suomen mestaruutta ja Suomen Cupin voittoa kaudella 2003, mutta on sen jälkeen pelannut lähinnä 1.-2. divisioonaa. Kaudella 2018 MPS pelaa Naisten Kolmosessa. Naisten puolen tunnetuin MPS-kasvatti on maajoukkueenkin vakiokasvoihin kuulunut Anne Mäkinen. Kaudella 2024 MPS pelaa naisten nelosessa.
Seura edusti Suomea UEFA Regions' Cupissa (amatöörijoukkueille tarkoitettu vuosittainen turnaus) kaudella 2010–2011.
Organisaatio

MPS, eli "mapsi" tai "ämpsi", on tunnettu ja arvostettu juniorityöstään. Tunnetuimpia mapsilaisia ovat Vesa Vasara, John Weckström, Roope Heilala, Mika Kottila ja Jussi Vasara.
Seuran puheenjohtajana toimii Ville Arima. Varapuheenjohtaja on Kai Piipari. Seuran toiminnanjohtajana toimii Joni Ilvonen. Urheilutoimenjohtajan toimii Jesse Laajaranta.
MPS on valittu Suomen Palloliiton Helsingin piirin Vuoden seuraksi 2003 sekä Fair play -seuraksi 1998.
Stadion ja kentät

MPS:n virallinen kotikenttä on Helsingin medialukion kupeessa sijaitseva Mosan Wembley. Kenttä oli aiemmin nurmipohjainen, mutta se remontoitiin vuonna 2019 tekonurmeksi. MPS on vuokrannut alueen kaupungilta ja kehittää sitä itsenäisesti. Wembleylle mahtuu satoja ihmisiä. Stadionilta löytyy kaksi erillistä pientä puukatsomoa sekä kaksi pukukoppia koti- ja vierasjoukkueille sekä yksi pukuhuone erotuomareille.
MPS:llä on käytössään myös Tapanilan vanha tekonurmi Mosiontiellä, jossa on kaksi pukuhuonetta ja pieni katsomo. Lisäksi seura käyttää aktiivisesti myös Tapulin ja Siltamäen kenttiä, jotka ovat Helsingin kaupungin kenttiä.
Aiheesta muualla

Seuran sivusto
Atletico Malmi
Atletico Malmin kannattajayhteisö
| n k Naisten jalkapallon Suomen-mestarit |
| --- | --- |
Voittajat:  1971: HJK  1972: HJK  1973: HJK  1974: HJK  1975: HJK  1976: Into  1977: Into  1978: TPS  1979: HJK  1980: HJK  1981: HJK  1982: Valtti  1983: Valtti  1984: HJK  1985: KNF  1986: HJK  1987: HJK  1988: HJK  1989: PP-Futis  1990: Helsinki United  1991: HJK  1992: HJK  1993: KontU  1994: MPS  1995: HJK  1996: HJK  1997: HJK  1998: HJK  1999: HJK  2000: HJK  2001: HJK  2002: FC United  2003: MPS  2004: FC United  2005: HJK  2006: FC Honka  2007: FC Honka  2008: FC Honka  2009: Åland United  2010: PK-35 Vantaa  2011: PK-35 Vantaa  2012: PK-35 Vantaa  2013: Åland United  2014: PK-35 Vantaa  2015: PK-35 Vantaa  2016: PK-35 Vantaa  2017: FC Honka  2018: PK-35 Vantaa  2019: HJK  2020: Åland United  2021: KuPS  2022: KuPS  2023: KuPS 
| n k Naisten futsalin Suomen mestarit |
| --- | --- |
Voittajat:  1997–98: Manse-Futis  1998–99: MPS  1999–00: FC Espoo  2001–02: TP-V  2002–03: HJK  2003–04: HJS  2004–05: STPS  2005–06: Ilves-Kissat  2006–07: TJK  2007–08: HJS  2008–09: FTK  2009–10: GFT Prinsessat  2010–11: TJK  2011–12: FTK  2012–13: GFT  2013–14: Ilves FS  2014–15: Ilves FS  2015–16: Ilves FS  2016–17: Ilves FS  2017–18: GFT  2018–19: GFT  2019–20: Ei jaettu  2020–21: MuSa  2021–22: MuSa  2022–23: HIFK FS  2023–24: HIFK FS
Aurinkomyrsky

Maata ympäröivä magnetosfääri.
Aurinkomyrsky on Auringossa tapahtuva voimakas hiukkaspurkaus, josta tulee hiukkaspilvi Maahan. Auringonpilkkujen magneettikentät yhtyvät, jolloin auringon kaasukehästä purkautuu noin miljoona-asteista, voimakkaasti magnetisoitunutta plasmaa eli ionisoitunutta kaasua. Yleensä se näkyy revontulina, mutta voi aiheuttaa myös sähköhäiriöitä ja vaurioita sähkölaitteille.
Suomessa muuntajat eivät ole normaalien aurinkomyrskyjen vuoksi vaarassa, sillä muuntajiin ei täällä synny suuria magneettisia virtoja. Myrsky voidaan ennakoida magneettikenttiä tutkimalla. Myrskyjen määrä vaihtelee 11 vuoden jaksoissa, ja edellinen huippu oli kesä-heinäkuussa 2013. Myrskyjen voimakkuus ei kuitenkaan riipu vaihtelujakson vaiheesta. Hiukkasten nopeus on 6,4 miljoonaa kilometriä tunnissa.
Vaikutukset maapallolla > Sähköisten järjestelmien häiriöt

On arvioitu, että voimakkuudeltaan vuoden 1859 aurinkomyrskyä vastaava hiukkaspurkaus aiheuttaisi miljardien dollarien vahingot satelliiteille, sähköverkoille ja radiotaajuiselle tietoliikenteelle, sekä aiheuttaisi laajoja sähkökatkoja.
Vaikutukset maapallolla > Tietoliikenne

HF-taajuusalueen (3–30 MHz) radiolähetykset häiriintyvät aurinkomyskyistä, sillä niiden toiminta perustuu aaltojen heijastumiseen ilmakehän ionosfääristä. Aurinkomyrskyn aikana ionosfääri on epävakaa, mikä voi estää radioaaltojen heijastumisen.
Tietoliikennesatelliittien vahingoittuminen aiheuttaa katkoksia satelliittipohjaisiin puhelin- ja internetyhteyksiin sekä televisiolähetyksiin.
Vaikutukset maapallolla > Navigointijärjestelmät

Satelliittinavigointijärjestelmät kuten GPS ja GLONASS häiriintyvät aurinkomyrskyjen aikana, sillä ionosfäärin epävakaustila aiheuttaa signaalien katkonaisuutta.
Vaikutukset maapallolla > Satelliittien laitteisto

Aurinkomyskyjen aikana erityisesti korkealla, kuten geostationaarisella radalla maata kiertävät satelliitit ovat alttiita vahingoittumiselle. Satelliitti voi varautua sähköisesti ja näin syntyneiden suurien varauserojen tasoittuminen voi vaurioittaa satelliitin elektronisia komponentteja. Suurienergiset hiukkaset voivat myös läpäistä satelliitin kuoren ja siten vahingoittaa komponentteja suoraan.
Vaikutukset maapallolla > Sähkönsiirtoverkot

Aurinkomyrskyt voivat vaikuttaa myös sähkönsiirtoverkkoihin aiheuttaen vakavissa tapauksissa laajoja sähkökatkoja. Maapalloon osuva hiukkaspilvi saa magnetosfäärissä aikaan nopeita muutoksia, jotka aiheuttavat geomagneettisesti indusoituneita virtoja maanpinnalle, tekniseen infrastruktuuriin ks. Faradayn induktiolaki. Nämä virrat kulkevat erityisesti sähköä johtavissa rakennelmissa, kuten sähköverkoissa sekä kaasuputkissa. Ylimääräinen virta sähkönsiirtoverkossa voi johtaa muuntajien kyllästymiseen tai niihin kytketyn laitteiston virhetoimintoihin. Suomessa käytössä olevat muuntajatyypit kestävät testien mukaan hyvin aurinkomyrskyjen vaikutuksia. Aurinkomyrskyjen voimakkuus ja sijainti vaihtelee maapallolla. On arvioitu, että pahimmassa mahdollisessa tapauksessa aurinkomyrsky pystyisi tuottamaan sähkökenttiä, joiden voimakkuus on jopa 20 V/km.
Aurinkomyrskyt ovat aiheuttaneet muuntajan tuhoutumisen ainakin Yhdysvalloissa, sekä sähkökatkoksia Kanadan Quebecin osavaltiossa vuonna 1989 ja Ruotsin Malmössä vuonna 2003. Quebecissa katko kesti tunteja ja Malmössä useita kymmeniä minuutteja.
Häiriöiltä suojautuminen > Häiriöltä suojautuminen sähkönsiirtoverkoissa

Sähkönsiirtoverkoissa esiintyviä häiriöitä voidaan ehkäistä käyttämällä erilaisia tasasähköisiä komponentteja, kuten DC-sivusuodattimia, -inverttereitä ja -johtoja.
Johtojen pitäisi olla kummastakin päästä maadoitettuja. Ne tulisi asentaa niin lähelle toisiaan kuin mahdollista, sillä johtojen välinen etäisyys vaikuttaa suoraan antennivahvistukseen. Häiriöitä voidaan vähentää myös käyttämällä foliolla kehystettyjä aurinkomoduuleja.
Tapahtuneita aurinkomyrskyjä

Voimakas myrsky iskeytyi maahan tammikuussa 2012. Se oli voimakkain kuuteen vuoteen ja viisiportaisella asteikolla voimakkuudeltaan kolmostasolla.
Saman vuoden heinäkuussa (26.7.2012) iski voimakas koronan massapurkaus maan kiertoradalle. Maahan osuessaan se olisi voinut tuhota globaalisti koko sähköverkon. Tämä myrsky oli vähintään yhtä iso kuin vuoden 1859 myrsky, josta käytetään löytäjänsä Richard Carringtonin mukaan nimitystä Carrington Event. Se tapahtui vuonna 1859, jolloin jättimäinen auringon roihupurkaus sai aikaan revontulia, jotka näkyivät koko maapallolla, erityisesti Karibialla.
Kanadan Quebec pimeni aurinkomyrskyn johdosta vuonna 1989 ja vuonna 2003 maahan iski lähivuosien voimakkain aurinkomyrsky, joka oli voimakkuudeltaan X40.
Aiheesta muualla

Video aurinkomyrskystä, Areena, yle.fi
Geomagneettisesti indusoituneen virran (GIC) syntyperiaate. Ionosfäärin sähkövirrat synnyttävät muuttuvan magneettikentän. Magneettikenttä indusoi sähkökentän E(t), joka saa aikaan GIC-virtoja maanpinnalla.
Bahía Blanca

Bahía Blancan sijainti Buenos Airesin maakunnassa
Bahía Blanca on satamakaupunki Buenos Airesin maakunnassa Argentiinan itäosassa. Sen nimi tarkoittaa valkoista rantaa, ja kaupunki sijaitsee samannimisen lahden pohjukassa, missä Naposta-joki laskee Atlantin valtamereen. Vuonna 2001 kaupungissa oli 274 509 asukasta.
Bahía Blanca on perustettu 1828 suojelemaan espanjalaisperäisten argentiinalaisten karjaa alkuasukkaiden hyökkäyksiltä, ja toisaalta suojelemaan rannikkoa Brasilian laivaston maihinnousulta. Alkuasukkaat hyökkäsivät linnoitukseen useita kertoja, kuuluisin on vuoden 1859 isku johon osallistui kolmetuhatta calfucura-taistelijaa. Kaupungin taloudellinen merkitys kasvoi 1885 kun rautatie yhdisti sen sisämaan viljanviljelyalueille.
Bahía Blanca on edelleen merkittävä rahtisatama, jonka kautta kulkee etenkin villaa, viljaa, öljyä ja hedelmiä.
Aiheesta muualla

Kuvia tai muita tiedostoja aiheesta Bahía Blanca Wikimedia Commonsissa
Badri Patarkatsišvili

Badri Patarkatsišvili
Arkadi "Badri" Šalovitš Patarkatsišvili (georg. ბადრი პატარკაციშვილი, s. 31. lokakuuta 1955 – 12. helmikuuta 2008 Lontoo) oli georgialainen liikemies ja poliitikko. Patarkatsišvili oli yksi 1990-luvulla omaisuutensa keränneistä Venäjän oligarkeista.
Iain Banks

| Iain Banks |
| --- | --- |
 Banks vuonna 2009.
Henkilötiedot
Syntynyt: 16. helmikuuta 1954 Dunfermline, Fife, Skotlanti
Kuollut: 9. kesäkuuta 2013 (59 vuotta)
Kansalaisuus:   Yhdistynyt kuningaskunta
Ammatti:  kirjailija
Kirjailija
Salanimi: Iain M(enzies) Banks
Aikakausi:  1984 – 2013
Tyylilajit:  tieteiskirjallisuus, valtavirran romaanit
Esikoisteos:  Ampiaistehdas (1984, Iain Banks) Muista Flebasta (1987, Iain M. Banks)
Aiheesta muualla
iainbanks.net
Löydä lisää kirjailijoitaKirjallisuuden teemasivulta
Iain Banks (16. helmikuuta 1954 – 9. kesäkuuta 2013) oli skotlantilainen kirjailija. Hän kirjoitti tieteiskirjallisuutta nimellä Iain M. Banks ja muuta kaunokirjallisuutta nimellä Iain Banks. Banks oli erityisen tunnettu Kulttuuri-sarjastaan. Hänen muusta romaanituotannostaan on suomennettu kirjat Ampiaistehdas (1984), Kävelyä lasilla (1985), Crow Roadin käsikirjoitus (1992) ja Syyllisyys (1993).
Elämä

Banks opiskeli englantia, filosofiaa ja psykologiaa Stirlingin yliopistossa Skotlannissa. Huhtikuussa 2013 hän kertoi verkkosivullaan sairastavansa syöpää, jonka parantamisesta ei juuri ole toiveita. Banks kuoli sappirakkosyöpään 9. kesäkuuta 2013.
Teokset > Teokset nimellä Iain Banks

Ampiaistehdas.  ((The Waasp Factory, 1984.) Suomentanut Juhani Koskinen)  WSOY, 1986.  ISBN 951-0-13780-4
Kävelyä lasilla.  ((Walking on Glass, 1985.) Suomentaneet Jonina Altschuler, Reetu Kurkijärvi ja Topi Makkonen)  Loki-kirjat, 1997.  ISBN 952-9646-77-1
Crow Roadin käsikirjoitus.  ((The Crow Road, 1992.) Suomentanut Anu Partanen)  Loki-kirjat, 1998.  ISBN 952-9646-69-0
Syyllisyys.  ((Complicity, 1993.) Suomentanut Inka Parpola)  Loki-kirjat, 2002.  ISBN 952-9646-15-1
Siirtymä.  ((Transition, 2009.) Suomentanut Sari Karhulahti)  Gummerus, 2013.  ISBN 978-9512092109
Suomentamattomat teokset:
The Bridge.  Macmillan, 1986.  ISBN 0-06-105358-9
Espedair Street.  Macmillan, 1987.  ISBN 0-333-44916-9
Canal Dreams.  Macmillan, 1989.  ISBN 0-333-51768-7
Whit.  Abacus, 1995.  ISBN 0-349-10768-8
A Song of Stone.  Little, Brown, 1997.  ISBN 0-349-11011-5
The Business.  Little, Brown, 1999.  ISBN 0-316-64844-2
Dead Air.  Little, Brown, 2002.  ISBN 0-316-86055-7
Raw Spirit.  Century, 2003.  ISBN 1-84413-195-5  (matkakirja)
The Steep Approach to Garbadale.  Little, Brown, 2007.  ISBN 1-84413-195-5
Stonemouth.  Little, Brown and Company, 2012.  ISBN 978-1-4087-0250-5
The Quarry.  Little, Brown and Company, 2013.  ISBN 978-1-4087-0394-6
Teokset > Teokset nimellä Iain M. Banks

Muista Flebasta.  ((Consider Phlebas, 1987.) Suomentanut Ville Keynäs)  Loki-kirjat, 1993.  ISBN 952-9646-99-2
Pelaaja.  ((The Player of Games, 1988.) Suomentanut Ville Keynäs)  Loki-kirjat, 1994.  ISBN 952-9646-95-X
Aseiden käyttö.  ((Use of Weapons, 1990.) Suomentanut Ville Keynäs)  Loki-kirjat, 1997.  ISBN 952-9646-79-8
Tähystä tuulenpuolta.  ((Look to Windward, 2000.) Suomentaneet Lauri Mäkelä ja Jari Virtanen)  Loki-kirjat, 2004.  ISBN 951-825-014-6
Algebraisti.  ((The Algebraist, 2004.) Suomentanut Niko Aula)  Loki-kirjat, 2008.  ISBN 978-951-825-035-0
Pintakuvio.  ((Surface Detail, 2010.) Suomentanut Ville Keynäs)  Gummerus, 2012.  ISBN 978-951-20-8649-8
Suomentamattomat teokset:
The State of the Art.  Orbit, 1991.  ISBN 0-356-19669-0
Against a Dark Background.  Orbit, 1993.  ISBN 1-85723-179-1
Feersum Endjinn.  Orbit, 1994.  1-857-23235-6
Excession.  Orbit, 1996.  ISBN 1-85723-394-8
Inversions.  Orbit, 1998.  ISBN 1-85723-763-3
Matter.  Orbit, 2008.  ISBN 978-1-841-494173
The Hydrogen Sonata.  Orbit, 2012.  ISBN 978-0-356-50150-5
Teokset > Suomennettu novelli

Alenevassa polvessa (The Descendant, 1987). Tähtivaeltaja 2/1991.
Kirjallisuutta

Sisättö, Vesa & Jerrman, Toni (toim.): Ulkomaisia tieteiskirjailijoita 2.  Helsinki:  BTJ Kirjastopalvelu, 2004.  ISBN 951-692-579-0
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut. (englanniksi)
Iain M. Banks Internet Movie Databasessa. (englanniksi)
Iain Banks. Contemporary Writers. (englanniksi)
Cheryl Morgan: Culture Clash. Emerald City, syyskuu 1996. (englanniksi)
Iain Banksin muistokirjoitus Helsingin Sanomissa.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Suomi (KANTO)  Yhdysvallat  Ruotsi  Latvia  Japani  Tšekki  Australia  Kreikka  Korea  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  DDB  Trove 
Muut:  Europeana  IdRef
Australian Grand Prix 2016

|  Australian Grand Prix 2016  |
| --- | --- |
 1. osakilpailu 21 osakilpailusta kaudella 2016. 

Päivämäärä:  20. maaliskuuta 2016
Sijainti:  Melbourne Grand Prix Circuit, Melbourne, Australia
Ratatyyppi:  Katuun pohjautuva väliaikainen moottorirata
Radan pituus:  5,303 km
Kilpailun pituus:  57 kierrosta, 302,271 km
Sää:   Puolipilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.23,837
Palkintokoroke
Voittaja:   Nico Rosberg   (Mercedes)
Toinen:   Lewis Hamilton   (Mercedes)
Kolmas:   Sebastian Vettel   (Ferrari)
Nopein kierros
Kuljettaja:   Daniel Ricciardo   (Red Bull Racing)
Kierrosaika:  1.28,997 (kierroksella 49)
Australian Grand Prix 2016 oli Formula 1 -sarjan avausosakilpailu kaudella 2016. Osakilpailu ajettiin Melbourne Grand Prix Circuit -radalla Albert Parkissa Melbournessa 20. maaliskuuta.